# Son neve voar sujet bro an aour c’hanvet er C’haliforni

* Me ho suppli, tostat aman,
* Tostat hag e clevfet canan,
* Bian ha bras, pinviq ha paour,
* An tenor deus a vro an aour.
* En Ameriq, dreist ar mor bras,
* Pell, pell a c’han, ia, pell siouas !
* A zo eur c’hontre pehini
* A zo hanvet Californi.
* Neusquet pel amser er vro-se
* Ne voëler nemert loëned goë :
* Na ti, nag os, na hent, na tud,
* Nemest coajou ha loëned mud.
* Breman so tri bla, pe voar dro,
* En tall rivier Sacramento,
* Eur rivier vras deus ar c’hontre,
* A teurvejont sevel tie.
* Tud a vicher, artisanet,
* Gant binviou voë di casset,
* Evit toulla fondamanchou
* Hag ive sevel mogueriou.
* Mes pa gommansjont da doullan
* E gommansjont da estonan :
* Quentan tol piguel deus scoët,
* Eur peç aour fin a deus cavet.
* Eur peç aour flam, melen ha pur,
* Sellet outan voa ’r blijadur !
* Tregont livr franc, a boëjo Franç,
* A boëze ar peç bars er valanç.
* Hag hi da doullan adare :
* Tri feç a quefjont en de-se ;
* Bemde toullent, ha dre ma c’hent,
* E quevent aour fin voar ho c’hent.
* Martolodet deut d’ober dour
* Lec’h ma voaint ho tennan aour,
* Vel m’ho goëljont, estonet bras,
* Da vont da vete’ desertas.
* Chetu voë casset archerien
* Evit clasq an desertourien ;
* Mes ar re-man pa deus goëlet
* O c’hunan a so desertet.
* Hag hi da durnial er blenen,
* Ha da glasq aour gant ho sabren ;
* Ha mar clasquent, aour a quevent,
* Cat a rent aour fin dre ma c’hent.
* Neuse voë casset eur bagad
* Soudarded fresq, soudarded mad,
* Vit goud petra voa er vro-se
* Deus pini den na retorne.
* Ar soudardet pa deus goëlet,
* Vel er re-al so desertet ;
* Ha da glasq aour a dars calon :
* Ha cat a rent hep toullan don.
* Er c’habiten pa neus goëlet,
* Voa he escoaden desertet,
* Hep taboulin na pavillon
* A retornas d’he c’harnison.
* San Francisco so’r guer vian,
* Eur gueric stris, neubet ledan,
* Bean devoa evel er Roc’h
* Eur pemp cant den pe neubeutoc’h.
* Di retornas hon c’habiten
* Pa distroas hep he vanden,
* Mezus vel eur c’hi ve lacat
* Hele e lost eur votes coat.
* Pa raportas d’he gomandant
* Penos voa bet he accidant,
* Hon c’habiten voe quemeret
* Evit eun den disquientet.
* Caër en devoa, na grede den
* Penos er Placer n’ho c’hichen
* A quever aour, evel flari
* Mesq er fang hag an douar pri.
* Quentoc’h evije bet credet
* a voa taguet he zoudardet,
* Gant an aër vor, creïs ar c’hoajou
* Potramant gant er c’huilet derou.
* Prestec cousgoude e credjont,
* Evel san Thomas, pa voëljont,
* Pa voëljont aour deus er placer
* O tont a zammou bars en quer.
* Quement den valid voa er plaç
* D’er placer souden a redas,
* A redas souden der blenen
* Evit dasping an aour melen.
* Rog fin ar zun ar vourc’hijen
* A re ho c’hunan ho souben ;
* Rac mevelien vit pris ebet
* Na vije er c’hartier cavet.
* Ha prefet dus an Departamant
* Faut eur mevel, memesamant,
* A renque scuban e gambchou
* A ciran e votinesou.
* Eun den capab, selvije paour
* Rog mont da blenen an aour,
* A dra certen, rog hir amser,
* A retorne croquant der guer.
* Peb hini re, en ber langaig,
* Mil scoët er zun, pe davantaig,
* Rac lies den en deus cavet
* N’em heur amser he c’hoec’h mil scoët.
* Prest dr’en oll bed eo et er vrud
* Demeus eun eveleb burzud,
* Ha deus a bevar c'horn er bed
* Tud dar vro-se so diredet.
* Deus Franç, Brosos ha deus ar Spagn,
* Deus ar Pruss hag an Allamagn,
* Ha memeus deus a fonç en Asi,
* a red an dud d’ar C’haliforni.
* Hirie en de, a dra certen,
* A so eno daou c’hant mil den,
* Mes pa vije cant quement all
* A vije c’hoas plaç da re all.
* En pad cant vloas, ha cant ouspen,
* Na diaourfent quet ar blenen,
* Pa ne guir so er placer-se
* Ouspen tri mil leo a garre.
* Mes, jeleoet, — bars er vro-se
* Mar de commun an aour neve
* er bevanç a so quer meurbet,
* Ha logeïs mad na neusquet.
* Eun ti evel eul log glaouër
* A goustfe dec’h bars er placer
* Cant scoët er zun da neubeutan,
* Ha c’hoas a rafe glao ennan.
* C’hoas na pequet eur pressec paour
* Evit dastum ho tamou aour,
* Nag eur chiminal d’ober tan ;
* Ho coële ve eur bern trouscan.
* Peb livr bara a goust eno
* Uguent real, pe voar dro,
* Hag eur voutaillat guin-ardant
* Daou scoët dec guennec en arc’hant.
* Uguent real a goust cannan
* Eur rochet voën hac hen sec’han,
* Eis scoët coust eun doucen uo
* Hag he fritan marteze nao.
* Er patates bars er c’hanton,
* Dreïst an tro all so diraison,
* Eul livr patates poas eno
* Goust pris eun anvoar en hon bro.
* Ha cousgoude bars er c’hontre
* Vanquet meïn da sevel tie :
* Na vanq na goë na douar mat
* Mes den na c’houl ho labourat.
* Rac bete hent quement hini
* Arri bars er C’haliforni
* A groq ennan eur goël glenvet :
* Arroëz an aour a c’he hanvet.
* Nini neve er sort clenvet
* Ne capab d’ober man ebet,
* Nemert clasq aour bars er placer
* Queït a neve aëlan d’ober,
* Mes ma Doue ! ar c’hlenvet-se
* Na nequet eur c’hlenvet neve ;
* Ha niver dud bars er vro-man
* Cals pe neubet sant anean.
* Tud a beb stad, labourerien,
* Artisanet, tud a bluen,
* Tud a glenve, tud a justiç,
* Leaneset, tud a ilis ;
* Bian ha bras, yaouanq ha coz,
* En Spaign, en Franç, hac en Brosos
* Oll a clasquomp, dre vil voyen,
* Flourat he c’hov d’hon yalc’higuen.
* Ha mar plig dec’h ma son neve
* Gant aoun me’r c’hlenvet ive,
* Incontinent, mad he caffen
* Ma prenfac’h tout peb a feillen.